ສະມາຊິກສະພາແມ່ນເປົ້າໝາຍ ຂອງການໂຈມຕີ ທີ່ລັດອາຣີໂຊນາ
ເຈົ້າໜ້າທີ່ສືບສວນເຫດການຍິງກັນຕາຍໃນລັດອາຣີໂຊນາ ເຊື່ອວ່າ ສະມາຊິກສະພາຕໍ່າ ສະຫະລັດ ເປັນເປົ້າໝາຍ.
ບັນດາເຈົ້າໜ້າທີ່ສືບສວນການຍິງຄົນຕາຍໃນວັນເສົາຜ່ານມາໃນລັດ Arizonaໃນ ພາກຕາເວັນຕົກສຽງໃຕ້ຂອງສະຫະລັດນັ້ນ ກ່າວວ່າ ເຂົາເຈົ້າເຊື່ອວ່າ ເປົ້າໝາຍ ຂອງການຍິງໂຈມຕີນັ້ນແມ່ນແນໃສ່ສະມາຊິກສະພາຕໍ່າແມ່ຍິງສະຫະລັດ ທ່ານ Clarence Dupnik ຫົວໜ້າຝ່າຍຕຸລາການປະຈໍາເຂດທີ່ພົວພັນໃນຄະດີນີ້ ກ່າວຕໍ່ບັນດານັກຂ່າວໃນແລງວັນເສົາຜ່ານມານີ້ວ່າ ປາກົດວ່າ ຜູ້ຕ້ອງສົງໄສທີ່ເປັນ ມືປືນມີເຈດຕະນາເພື່ອລອບສັງຫານທ່ານນາງ Gabrielle Giffords ສະມາຊິກສະ ພາຕໍ່າ ສັງກັດພັກເດໂມກຣັດ ເວລາມືປືນຄົນນີ້ເປີດສາກຍິງປືນຢູ່ນອກຮ້ານຂາຍ ເຄື່ອງກິນແຫ່ງນຶ່ງໃນເຂດເລືອກຕັ້ງຂອງທ່ານນາງ Gabrielle ນັ້ນ ຊຶ່ງໄດ້ສັງຫານ ຜູ້ຄົນໄປ 6 ຄົນ ຮວມທັງຜູ້ພິພາກສາລັດຖະບານກາງທ່ານນຶ່ງແລະເດັກແມ່ຍິງຄົນ ນຶ່ງວັຍ 9 ຂວບນັ້ນ ທ່ານນາງ Giffords ວັຍ 40 ປີໄດ້ທໍາການພົບປະກັບກັບປະຊາຊົນໃນເຂດເລືອກ ຕັ້ງຂອງທ່ານນາງຢູ່ໃນຮ້ານຂາຍເຄື່ອງກິນແຫ່ງນີ້ ເວລາປະຊາຊົນ 19 ຄົນຖືກຫ່າ ລູກປືນຈາກມືປືນຄົນນີ້ ໃນຕອນເຊົ້າໆໃນວັນວັນອາທິດວານນີ້ ທ່ານນາງ Giffords ໄດ້ຮັບການປິ່ນປົວບາດແຜໃນຫ້ອງມໍລະສຸມຫລັງຈາກຖືກລູກປືນທີ່ຫົວ ແລະພວກເຈົ້າໜ້າທີ່ການແພດກ່າວວ່າ ພວກເຂົາເຈົ້າຄາດວ່າທ່ານນາງຈະລອດຊີວິດໄດ້ ພວກຜູ້ຄົນທີ່ຮູ້ຈັກດີກ່ຽວກັບການສືບສວນນີ້ ໄດ້ບອກຊື່ຜູ້ຕ້ອງຫາ ຊຶ່ງກໍາລັງຢູ່ພາຍໃຕ້ການຄວບຄຸມໂຕຂອງເຈົ້າໜ້າທີ່ຕໍາຫລວດວ່າ ຜູ້ກ່ຽວຊື່ Jared Loughner ວັຍ 22 ປີ ທ່ານ Dupnik ຫົວໜ້າຝ່າຍຕຸລາການ ກ່າວວ່າ ມືປືນຄົນນີ້ ອາດຈະບໍ່ດໍາເນີນການໂຈມຕີ ນີ້ຄົນດຽວແລະກ່າວຕື່ມວ່າ ຕໍາຫລວດເຊື່ອວ່າ ມືປືນຄົນນີ້ເຂົ້າມາໃນຮ້ານຂາຍເຄື່ອງກິນດັ່ງກ່າວກັບຄົນນຶ່ງອີກ ແລະວ່າຄົນນີ້ອາດຈະມີສ່ວນພົວພັນແບບໃດແບບນຶ່ງກັບເຫດການໂຈມຕີດັ່ງກ່າວ